
ПРОГРАМА ЗА РАЗВИТИЕ НА СЕЛСКИТЕ РАЙОНИ
„Европейски земеделски фонд за развитие на селските райони – Европа инвестира в селските райони” МИГ Сливница - Драгоман
 
ДО
УС НА МИГ СЛИВНИЦА - ДРАГОМАН



ДОКЛАД
за проведения мониторинг по изпълнението на пректите
 на бенефициентите подписали договори с 
МИГ Сливница – Драгоман за периода от 01.01.2015г. до 31.03.2015г.


      Доклада за проведения мониторинг по изпълнението на пректите на бенефициентите подписали договори с МИГ Сливница – Драгоман за периода от 01.01.2015г. до 31.03.2015г. се изготвя на основание т.6 от  Процедура №12 „Мониторинг на изпълнението на сключените договори към СМР и посещения на място” от Наръчника с правила и процедури за прилагане на СМР на МИГ Сливница – Драгоман и приетия План за мониторинг и оценка на сключените договори от 16.07.2013г.

     Във връзка с Плана за мониторинг и оценка на сключените договори от 16.07.2013г. екипа за управление на проекта извърши мониторинг на изпълнението на проектите на бенефициентите подписали договори с МИГ Сливница – Драгоман за периода от 01.01.2015г. до 31.03.2015г. За проектите със срок на изпълнение до 6 месеца и включващи закупуване на техника мониторинга беше извършен в края на третия месец от сключването на договора, след което преди подаване на заявка за плащане беше извършена втора проверка на място. За останалите проекти беше извършена текуща проверка на място в края на шестия месец от подписване на договорите. В проверката на място участваха двама членове на екипа за управление на проекта – Катя Добрева – Евтимова и Кристина Борисова и члена на УС на МИГ и изпълнителен директор Венцислав Димитров.
      Мониторинга включваше Проверка на техническото и финансовото управление на договорените проекти и имаше за цел да констатира:
· съответствие на проекта с общите и специални условия, описани подробно в Договора за финасиране;
· напредъка на дейностите по проекта, спрямо постигането на целите, описани подробно в Договора;
· допустимост и целесъобразност на направените разходи;
· степента, до която проектът отговаря на определени нужди на средата;
· степен на новаторство в рамките на проекта;
· съблюдаване на критериите за устойчивост, описани подробно в Договора;
        След всяко посещение се изработи протокол, придружен с чеклист от проверката на място, който се добави към досието на всеки проект. При извършване на проверка на място бенефициентите бяха уведомени минимум 7 дни преди проверката.
При проверката на място присъстваха титулярите подписали договора с МИГ Сливница – Драгоман.
       Бяха проверени следните бенефициенти:
1. „Eкотур травъл” ООД - извършена текуща проверка на място на 06.01.2015г.  При проверката на място се установи, че Къщата за гости е външно изградена. Отвътре стени изградени – извършена е шпакловка.  Изградена е ВиК част, електро и ОВ. Няма закупено и поставено обзавеждане и оборудване. Преведени са аванс и още 4 плащания по договора с изпълнителя. 
2. „АПЕКС” ЕООД - извършена текуща проверка на място на 06.01.2015г.  При проверката на място се установи, че Покрива е подменен. Дограмата навсякъде е подменена с петкамерна. Монтирана е камина в залата на ресторанта. Монтирано е ново парно котле и горелка, съгласно одобрения проект. Изпълнена е част архитектура и строителна конструкция. В процес на изпълнение са част ОВК, енергийна ефективност, ПБЗ. Има преведени 6 аванса по 6 фактури на К.А.Й. БИЛД ЕООД за периода от 30.10.2014г. до 09.12.2014г. и 2 плащания по договор за консултански услуги с Евро Линк и Ко ООД.
3. „Агробурел” ЕООД - извършена текуща проверка на място на 06.01.2015г.  При проверката на място се установи, че е закупено и е налично ново МПС тип „Пикъп“,  TOYOTA HILUX D-4D, с рег.№ СО 1324BM и направена валидна застрахователна полица № 93001410051474 от 31.10.2014 г. Извършени са и се извършват СМР на всички части по проекта. Има издадени Акт (Образец 12) за устанавяване на всички видове СМР, подлежащи на закриване. Проверени са документите по закупуване на МПС, договорите с доставчика на МПС и Фирмата изпълнител на СМР, както и платежните документи към договорите.
4. „Апекс плант” ООД проект по мярка 311 - извършена текуща проверка на място на 08.01.2015г.  При проверката на място се установи, че няма доставени МПС тип „Пикъп“, МПС тип „четириколесна машина АТВ“, ремарке и лични предпазни средства предмет на инвестицията.
5. Община Драгоман – мярка 313 - извършена текуща проверка на място на 04.02.2015г.  При проверката на място се установи, че не е започнало изграждането на  изложбен туристически център за местно природно и културно – историческо наследство в кв. 79 по плана на гр.Драгоман - ЦГЧ. Проверени са наличните документи и документите по процедурите по ЗОП към момента на проверката, както и сключените договори:
1. Договор с Обединение „Драгоман- Консулт“ за изготвяне на тръжни процедури
2. Договор с „Архитектура и наследство“ ООД за изготвяне на технически проект.
6. Община Драгоман – мярка 322 Г.Малово - извършена текуща проверка на място на 04.02.2015г.  При проверката на място се установи, че не е започнал ремонта на читалищна сграда на читалище "Самообразование - 1919" в с.Големо Малово, община Драгоман. Няма избрана фирма - изпълнител за изграждането на обекта.
7. Община Сливница – мярка 321 мини игрища - извършена текуща проверка на място на 04.02.2015г. Проверката на място констатира, че не е започнало изграждането на игрища за минифутбол, за свободното време и отдих в гр. Сливница, в УПИ I - Спортен комплекс, кв.1.  Започната е процедура по ЗОП.
8. Община Сливница – мярка 313 - извършена текуща проверка на място на 04.02.2015г. Проверката на място констатира, че не е започнало изграждането на посетителски центрове за представяне и експониране на местно природно и културно наследство в УПИ II, кв.102, гр.Сливница. Започната е процедура по ЗОП.
9. ЕТ „Асен Симеонов – КОРПИ” - извършена текуща проверка на място на 04.02.2015г. Проверката на място констатира, че Инвестицията не е започнала, има опасност проекта да не се реализира.
10. „АПЕКС” ЕООД - извършена проверка на място преди подаване на заявка за окончателно плащане на 04.02.2015г. При проверката на място се установи, че ресторанта е с видима дървена конструкция и обшивка. Покрива е подменен. Дограмата навсякъде е подменена с петкамерна. Фасадата на ресторанта, ориентирана към басейна е изпълнена съгласно проекта с надзид и петкамерна дограма. Монтирана е камина в залата на ресторанта. Монтирано е ново парно котле и горелка, съгласно одобрения проект.   Изпълнени са всички части на проекта, съгласно заданието - част архитектура, строителна конструкция, част ОВК, енергийна ефективност, ПБЗ. В кухнята са доставени и са налични нови хладилници, фризери,  конвектомат, фритюрник, колбасорезачка. Разплатени са всички суми с изпълнителя К.А.Й. БИЛД ЕООД и по договора за консултански услуги с Евро Линк и Ко ООД. Заедно с финансовите документи към тях описани към приложенията към чеклиста. Направени са застраховки на придобитото имущество. Активите са отразени в счетоводния баланс и в справката за ДМА.
Подготвена е Заявката за плащане.
   Проверката на място констатира, че Инвестицията е извършена съгласно сключения договор. Направени са консултации от страна на екипа за управление на проекта с бенефициента по отношение на окончателното попълване на Заявката за плащане и окомплектоване на документите към заявката за плащане.
11. „Апекс плант” ООД – мярка 121 - извършена текуща проверка на място на 10.02.2015г.  При проверката на място се установи, че не са закупени Центробeжна навесна торачка,  Механична сеялка за слети култури, Транспортна количка за хедер, Плуг, Сеялка, Култиватор, Валяк хидравличен дисков обект на инвестицията.
   Проверката на място констатира, че Инвестицията не е извършена, предстои закупуването на техниката.
12. „Ариле” ООД - извършена проверка на място преди подаване на заявка за окончателно плащане на 16.02.2015г. При проверката на място се установи, че е закупен трактор JOHN DEERE, 7270 R с рег. № СО04105 обект на инвестицията. Направена е застраховка на трактора със застрахователна полица № 440115213009767 от 05.02.2015г. Проверени са договорите за доставка на техниката и разходнооправдателните документи. Активите са отразени в счетоводния баланс и в справката за ДМА. Подготвена е Заявката за плащане.
   Проверката на място констатира, че Инвестицията е извършена съгласно сключения договор. Направени са консултации от страна на екипа за управление на проекта с бенефициента по отношение на окончателното попълване на Заявката за плащане и окомплектоване на документите към заявката за плащане.
13. ЕТ "Карбоника плюс - Радостина Петрова" – извършена текуща проверка на място на 19.02.2015г. При проверката на място се установи, че няма извършени разплащания към доставчици. Няма закупено оборудване и не е извършено засаждане на трайни насаждения. Тракторът и инвентарът към него не са закупени в срока посочен в тристранния договор. Съществува опасност проекта да не се изпълни.
14. „ДЖИ ЕНД ДИ АГРО“ ЕООД – извършена текуща проверка на място на 27.02.2015г. При проверката на място се установи, че няма извършени разплащания към доставчици. Няма закупени машини и оборудване. Съществува опасност проекта да не се изпълни.
15. Община Драгоман – мярка 321 - извършена текуща проверка на място на 04.03.2015г.  При проверката на място се установи, че е изградено игрище за минифутбол и волейбол в УПИ I за стадион и спортна зала, кв. 30А по плана на гр.Драгоман, но не е извършено застраховане на имуществото и обекта не е въведен в експлоатация. 
16. Община Драгоман – мярка 322 - извършена текуща проверка на място на 04.03.2015г.  При проверката на място се установи, че не е започнала реконструкцията на съществуваща подпорна стена и изграждане на открит информационен център, площад “Г.С.Раковски” – предгаров площад, гр. Драгоман, община Драгоман. Изготвена е тръжна процедура по ЗОП, изпратена е за съгласуване за предварителен контрол. Публикувано е решение и обявление в АОП, избрана е фирма – изпълнител, като договора е изпратен за последващ контрол.
17. „ИФ 2009” ЕООД - извършена текуща проверка на място на 10.03.2015г.  При проверката на място се установи, че инвестицията е извършена съгласно сключения договор, но не е направена застраховка на закупените активи. Закупена и е налична сеялка марка Gaspardo модел Monica - R250.
18. „Агробурел” ЕООД - извършена проверка на място преди подаване на заявка за окончателно плащане на 20.03.2015г. Има издадени Акт (Образец 15) за удостоверяване годността за приемане на строежа. Издаден от „Ерма консултинг” ООД на 15.01.2015г. Удостоверение за въвеждане в експлоатация на строеж, издадено от Община Драгоман №107 на 21,01,2015г. Закупени са и са монтирани всичките оборудвания и обзавеждания. Направена е застраховка на къщата за гости, съгласно изискванията на договора и е издадена застрахователна полица №0000383616 от 13.02.2015г.
Инвестицията е извършена съгласно заложените дейности по договора. Закупено и е налично ново МПС тип „Пикъп“, извършени са СМР, доставено е обзавеждането и оборудването. Обекта е въведен в експлоатация. Активите са отразени в счетоводния баланс и в справката за ДМА. Подготвена е Заявката за плащане. Направени са консултации от страна на екипа за управление на проекта с бенефициента по отношение на окончателното попълване на Заявката за плащане и окомплектоване на документите към заявката за плащане.
19. „ИФ 2009” ЕООД извършена проверка на място преди подаване на заявка за окончателно плащане на 25.03.2015г. При проверката на място се установи, че е закупена и е налична сеялка марка Gaspardo модел Monica - R250. Сеялката е застрахована и е издадена застрахователна полица № 93001510014906 от 12.03.2015г. Активите са отразени в счетоводния баланс и в справката за ДМА. Подготвена е Заявката за плащане. Инвестицията е извършена съгласно сключения договор. Направени са консултации от страна на екипа за управление на проекта с бенефициента по отношение на окончателното попълване на Заявката за плащане и окомплектоване на документите към заявката за плащане.



Изготвил:
Венцислав Димитров
Член на УС и Изпълнителен директор 
МИГ Сливница-Драгоман

Гр. Сливница
06.04.2015г.
Сдружение „Местна инициативна група Сливница - Драгоман”, 
Договор № РД 50-82/13.06.2012г.,
2200 гр.Сливница, пл. „Съединение” № 1, ет.1  тел/факс , E-mail: leader@mig-SD.org, web: www.mig-SD.org

